15/02/2017 | Administración LocalMunicipal
Outes
Bases Certame Añón 2017

ANUNCIO A Xunta de Goberno Local do Concello de Outes aprobou na sesión ordinaria do 06.02.2017, as seguintes bases: BASES DO XXI CERTAME DE POESÍA “FRANCISCO AÑÓN” PRIMEIRA. –Poderán participar todas as persoas interesadas, de calquera nacionalidade que presenten os orixinais escritos en lingua galega. Os textos presentados deberán ser inéditos. SEGUNDA. –Establécense as seguintes categorías e premios por idades, que se contabilizarán ata o 3 de abril, data de remate de entrega dos traballos: Categoría A: nenos/as de 6 a 7 anos. Premios: 1.º clasificado: vale de 120 € en libros e publicación da obra galardoada. Accésit: publicación da obra. Categoría B: nenos/as de 8 a 9 anos. Premios: 1.º clasificado: vale de 150 € en libros e publicación da obra galardoada. Accésit: publicación da obra. Categoría C: nenos/as de 10 a 11 anos. Premios: 1.º clasificado: vale de 180 € en libros e publicación da obra galardoada. Accésit: publicación da obra. Categoría D: rapaces e rapazas de 12 a 14 anos. Premios: 1.º clasificado: vale de 210 € en libros e publicación da obra galardoada. Accésit: publicación da obra. Categoría E: mozos e mozas de 15 a 17 anos. Premios: 1.º clasificado: cheque por valor de 450 € e publicación da obra galardoada. Accésit: publicación da obra. Categoría F: maiores de 18 anos. Premios: 1.º clasificado: cheque por valor de 1200 € e publicación da obra galardoada. Accésit: publicación da obra. *O importe dos premios estará suxeito á lexislación fiscal vixente TERCEIRA. –Para a categoría E, as obras terán unha extensión mínima de 150 versos. CUARTA. –Para a categoría F, as obras terán unha extensión mínima de 200 versos. QUINTA. –Farase unha edición compilatoria que recolla os textos galardoados en cadansúa categoría. SEXTA. –Realizarase unha edición exclusiva co poemario galardoado co primeiro premio da categoría de maiores de 18 anos. SÉTIMA. –Os traballos presentaranse en sobre pechado, orixinal e cinco copias, figurando no seu exterior a mención “XXI Certame Francisco Añón de Poesía”. No seu interior achegarase un sobre pequeno, tamén pechado, figurando no exterior o título da obra, a categoría na que participa e o lema ou pseudónimo do autor; e no interior os datos persoais (nome, idade, enderezo, teléfono de contacto, centro de estudos, titulo da obra e lema ou pseudónimo) e fotocopia do DNI ou CIF. Estes traballos recolleranse na Casa da Cultura, Avda. de San Campio, 1 - 15230 Outes (A Coruña). Tamén poden enviarse por correo ao devandito enderezo. OITAVA. –O prazo de presentación rematará o luns 3 de abril de 2017. NOVENA. –O xurado, que se dará a coñecer oportunamente, será nomeado polo Concello de Outes. O día 17 de maio de 2017, dentro dos actos conmemorativos do Día das Letras, darase a coñecer a decisión do xurado nun acto público no que, ademais de facer a entrega ás persoas premiadas, celebrarase a presentación dos libros “XX Certame Francisco Añón de poesía, 2016” (compilatorio) e tamén a separata do libro gañador da categoría (F) Deshabitar unha casa, de Anastasia Maria Margeli Sanjuanes. DÉCIMA. –Aqueles orixinais non premiados serán devoltos nun prazo de tres meses, previa solicitude por escrito. As devolucións efecturaranse persoalmente ou na persoa en quen delegue o propio autor/a (debidamente acreditada e coa correspondente autorización asinada), nas dependencias da Casa da Cultura de Outes. O concello de Outes non se fará cargo dos custos de devolución. Transcorrido o dito prazo, os poemarios serán destruídos. UNDÉCIMA. –A decisión do xurado será inapelable. A participación no presente certame implica a aceptación das anteriores bases. Outes, 10 de febreiro de 2017. A alcaldesa Asdo.: María Beatriz Molinos Vidal